La determinació de la jornada i l'horari de treball del personal funcionari al servei de l'Administració de la Generalitat constitueix una manifestació de la seva potestat autoorganitzativa, la finalitat última de la qual s'adreça a l'establiment de mesures adequades per a un acompliment eficaç i eficient dels objectius assignats a les diferents unitats i serveis administratius, una millora de l'atenció a la ciutadania i un bon funcionament dels serveis públics.
A les esmentades finalitats immediates s'ha d'afegir la voluntat de millorar les condicions de treball del personal, les quals han de poder compatibilitzar-se amb la satisfacció dels interessos generals.
Amb aquest Decret es pretén fonamentalment racionalitzar i homogeneïtzar els diferents règims d'horaris de treball que han funcionat fins en aquest moment i, sense renunciar a la implementació de mesures per a una millor optimització de la disponibilitat de temps per part del personal funcionari ni al manteniment de polítiques per a la conciliació laboral i protecció de la família, s'ha entès necessari reforçar el compromís de l'Administració de la Generalitat amb la millora dels seus serveis públics i, alhora, procurar una adequada resposta a la cada vegada més insistent demanda de la ciutadania de fer-los més accessibles i amplis per tal que pugui assolir-se una major correspondència amb les seves disponibilitats horàries.
El Decret preveu que la jornada ordinària de treball es desenvolupi, amb caràcter general, en dues modalitats horàries per a tots els llocs de treball i que el personal pugui optar per qualsevol d'aquestes modalitats sempre que es garanteixi una prestació adequada dels serveis.
La principal novetat del Decret, en la línia abans ressenyada de racionalitzar i homogeneïtzar els diferents règims d'horaris de treball i optimitzar la disponibilitat de temps per part del personal funcionari, consisteix a substituir les diferents opcions horàries que conformaven l'horari segon de la normativa que ara es deroga per l'establiment d'una nova modalitat horària.
Una altra de les innovacions que s'incorporen és una regulació més sistemàtica i detallada dels horaris especials de treball, sobretot pel que fa referència als efectius humans que presten els seus serveis en unitats i/o oficines de registre, atenció i/o informació al públic.
És en aquesta línia, la de procurar una atenció més continuada a la ciutadania, que s'estableix una nova redacció de les disposicions generals aplicables en matèria d'horaris de treball, encapçalada per la clàusula general de subordinació dels règims horaris a les necessitats i al bon funcionament dels serveis i, així mateix, garantir-ne una prestació adequada.
D'acord amb el que s'ha dit anteriorment, a fi i efecte d'introduir les novetats esmentades i afavorir la sistematització i la coherència interna de la norma, s'ha entès necessària l'elaboració d'un nou decret, l'aprovació del qual comporta la derogació expressa de la totalitat de la normativa precedent en aquesta matèria, és a dir, el Decret 389/2000, de 5 de desembre, de jornada i horaris de treball del personal funcionari al servei de l'Administració de la Generalitat, i el Decret 223/2001, d'1 d'agost, pel qual es complementa i modifica l'anterior.
Atès que s'han dut a terme els tràmits sindicals corresponents a l'empara de la normativa sobre negociació col·lectiva, participació i determinació de les condicions de treball dels empleats públics, d'acord amb el dictamen de la Comissió Jurídica Assessora, a proposta del conseller de Governació i Relacions Institucionals, i de conformitat amb el Govern,
1.1 Aquest Decret és d'aplicació al personal de l'Administració de la Generalitat que ocupi llocs reservats al personal funcionari i presti serveis en règim de dret administratiu als departaments, organismes autònoms administratius, entitats gestores de la Seguretat Social i entitats autònomes de caràcter comercial, industrial i financer.
2.2 En resta també exclòs el personal al servei de l'Administració de justícia, el personal estatutari, el personal del cos de bombers, del cos d'agents rurals i del cos de mossos d'esquadra, així com la resta de col·lectius que presten serveis no administratius i que per la seva especificitat tenen normes, pactes o acords específics.
2.3 No són d'aplicació les disposicions d'aquest Decret al personal que presta serveis a l'Administració de la Generalitat mitjançant un contracte de naturalesa laboral, el qual queda subjecte a les normes del conveni col·lectiu que, en el seu cas, li sigui d'aplicació.
3.2 En el període d'estiu, comprès entre l'1 de juny i el 15 de setembre, ambdós inclosos, la jornada ordinària és de 35 hores de treball efectiu en còmput setmanal, de dilluns a divendres.
4.2 En el període d'estiu, comprès entre l'1 de juny i el 15 de setembre, ambdós inclosos, la jornada de dedicació especial és de 37 hores i 30 minuts de treball efectiu en còmput setmanal, de dilluns a divendres.
4.3 La realització de la jornada de dedicació especial resta subordinada, en tot cas, als increments ocasionals de treball que es produeixin per atendre el funcionament regular dels serveis.
4.4 Per acord del Govern i a l'efecte de garantir una adequada prestació i coordinació dels serveis i el personal, es poden concretar els llocs de treball que han de tenir fixada una jornada de dedicació especial que comporta el dret a percebre un complement específic pel factor de dedicació especial i d'incompatibilitat, l'import del qual el fixa el Govern.
A les relacions de llocs de treball es determinen els llocs que tenen fixada la realització d'una jornada de dedicació especial així com l'import del complement específic que percebran pels factors assenyalats.
4.5 La realització d'aquesta jornada de dedicació especial és incompatible amb l'exercici d'activitats públiques i privades, llevat de les activitats compatibles a què fa referència el capítol 2 i les esmentades a l'article 7 de la Llei 21/1987, de 26 de novembre, d'incompatibilitats del personal al servei de la Generalitat així com les de professor associat a temps parcial.
5.1 El personal pot disposar durant la seva jornada de treball d'una pausa de vint minuts, computables com de treball efectiu.
5.2 La pausa es gaudirà, d'acord amb les necessitats del servei, durant l'horari de permanència obligatòria i, amb caràcter general, entre les 10 i les 12 hores.
6.1 L'horari partit de treball es realitza mitjançant la permanència obligada del personal de 9 a 14 hores, de dilluns a divendres.
El temps restant de jornada diària, 2 hores i 30 minuts, es realitzarà entre les 15 hores i les 19 hores, de dilluns a divendres.
6.2 No obstant el que s'ha dit anteriorment, les 2 hores i 30 minuts de la tarda dels divendres es poden recuperar setmanalment entre les 8.30 i les 9 hores i entre les 17.30 i les 19 hores.
En el cas que no s'hagin recuperat íntegrament, es pot avançar la sortida la tarda dels divendres en un temps igual a la recuperació horària setmanal efectivament realitzada.
6.3 Sens perjudici del que s'ha esmentat, es pot optar per avançar diàriament la sortida a la tarda, sempre que s'hagi fet efectiva prèviament la recuperació horària entre les 8.30 i les 9 hores.
6.4 Excepcionalment, els secretaris i les secretàries generals dels departaments, ateses les especificitats de les funcions o per tal de garantir una correcta prestació dels serveis, poden establir que determinats llocs de treball realitzin l'horari partit sense la possibilitat de recuperació setmanal de la tarda dels divendres.
6.5 Això no obstant, el personal amb fills menors de 12 anys pot optar per començar la seva jornada diària fins a 30 minuts després de l'inici de l'horari de permanència obligada, supòsit en què el temps deixat de treballar s'haurà de recuperar setmanalment entre les 15 hores i les 19 hores, de dilluns a divendres.
En el cas que dos funcionaris siguin cònjuges o membres d'una parella en situació estable de parella, només un d'ells pot exercir aquest dret pel mateix subjecte causant.
7.1 L'horari continuat de treball es realitza mitjançant la permanència obligada del personal de 8 a 15 hores, de dilluns a divendres.
Les 2 hores i 30 minuts restants de jornada setmanal es realitzaran, ininterrompudament, entre les 16 hores i les 19 hores dels dimarts.
7.2 No obstant això, el personal que realitza aquest horari pot optar per començar la seva jornada diària fins a 30 minuts després de l'inici de l'horari de permanència obligada, supòsit en què el temps deixat de treballar s'haurà de recuperar, diàriament, un cop finalitzada la jornada de treball.
8.1 En el període d'estiu, comprès entre l'1 de juny i el 15 de setembre, ambdós inclosos, la jornada ordinària de treball es desenvolupa mitjançant la permanència obligada del personal de 8 a 15 hores, de dilluns a divendres.
8.2 Durant aquest període el personal amb fills menors de 12 anys pot optar per començar la seva jornada diària fins a 30 minuts després de l'inici de l'horari de permanència obligada, supòsit en què el temps deixat de treballar s'haurà de recuperar diàriament un cop finalitzada la jornada diària.
En el cas que dos funcionaris siguin cònjuges o membres d'una parella de fet, només un d'ells pot exercir aquest dret pel mateix subjecte causant.
8.3 Si se sol·licita prèviament i si les necessitats organitzatives ho permeten, els secretaris i les secretàries generals dels departaments poden autoritzar la realització d'un horari partit de matí i tarda durant aquest període, d'acord amb el que s'ha assenyalat en l'article 6.
9.1 Les relacions de llocs de treball poden preveure la realització d'un horari especial per a determinats llocs de treball, cas en el qual correspon als secretaris i a les secretàries generals dels departaments la seva determinació i concreció horària, cosa que es comunica a la Inspecció General de Serveis de Personal del Departament de Governació i Relacions Institucionals.
9.2 En aquelles unitats, oficines, centres i llocs de treball en què l'horari de treball requereixi adaptacions específiques ateses les seves característiques especials, els secretaris i les secretàries generals dels departaments poden fixar, amb caràcter provisional i durant un període màxim de sis mesos, una jornada o un horari diferent del que preveuen les relacions de llocs de treball.
Aquestes modificacions del règim horari es comunicaran a la Secretaria d'Administració i Funció Pública, motivadament i amb determinació de l'àmbit temporal de vigència.
Si es considera necessari que les modificacions acordades hagin de tenir caràcter permanent, s'incorporaran a les relacions de llocs de treball, a instàncies del departament afectat i d'acord amb la tramitació reglamentàriament prevista.
9.3 En aquelles unitats i/o oficines de registre, atenció i/o informació al públic en què sigui necessari realitzar un horari especial per tal de garantir una adequada cobertura dels serveis, els secretaris i les secretàries generals dels departaments corresponents determinaran l'horari concret a realitzar.
A aquests efectes, la concreció horària es durà a terme emprant diferents criteris que permetin la realització d'horaris continuats de treball, d'horaris de matí i una tarda rotatòria, d'horaris partits de treball o bé emprant sistemes rotatoris o un règim de torns de treball, la utilització dels quals, amb caràcter exclusiu o bé mitjançant la seva combinació, ha de garantir-ne la compatibilitat amb el funcionament correcte de la unitat mitjançant la seva presència continuada segons l'horari establert per a les unitats i/o oficines d'adscripció.
9.4 El personal que realitzi horaris especials amb fills menors de 12 anys pot gaudir de la flexibilitat de fins a 30 minuts en els mateixos termes i condicions que s'estableixen als articles 6.5 i 8.2, per a les opcions d'horari partit i d'estiu, respectivament.
Així mateix, el personal que realitza un horari continuat podrà gaudir de la flexibilitat de 30 minuts en els termes en què es reconeix a l'article 7.2.
10.1 L'horari de dedicació especial, que ha de constar a les relacions de llocs de treball, comporta el compliment de 8 hores diàries de treball efectiu, de dilluns a divendres.
En el període d'estiu, comprès entre l'1 de juny i el 15 de setembre, ambdós inclosos, l'horari de dedicació especial comporta el compliment de 7 hores i 30 minuts de treball efectiu, de dilluns a divendres, en règim de jornada partida de matí i tarda.
10.2 Correspon als secretaris i a les secretàries generals dels departaments, segons les peculiaritats dels llocs de treball i d'acord amb les necessitats dels serveis, la determinació i la concreció de l'horari de dedicació especial, així com la possibilitat de recuperació prèvia de les hores corresponents a la tarda dels divendres.
El compliment de l'horari establert serà objecte d'un rigorós control per part dels responsables i de les responsables directes del control horari, sens perjudici de la supervisió dels òrgans superiors.
Els horaris establerts en aquest Decret resten subordinats a les necessitats i al bon funcionament dels serveis públics i es podran realitzar sempre que se'n garanteixi una prestació adequada.
12.1 Per tal de garantir la prestació correcta dels serveis que es considerin essencials i/o l'atenció al ciutadà, el secretari o la secretària general del departament pot establir, excepcionalment, que es faci l'horari partit establert en aquest Decret.
12.2 Amb l'objectiu de millorar el servei públic i d'ampliar i de garantir l'atenció i/o la informació al públic, els horaris a realitzar d'acord amb el que estableix aquest Decret han de tendir a assegurar la prestació dels serveis des de les 9 hores fins a les 18 hores de dilluns a dijous.
12.3 En tot cas, han de quedar coberts els serveis que els secretaris i les secretàries generals considerin com a essencials per garantir la prestació adequada dels serveis públics.
13.1 Amb la finalitat d'homogeneïtzar la jornada en còmput setmanal en les diferents jornades, els dies festius aprovats pel Departament de Treball, Indústria, Comerç i Turisme reduiran 7 hores i 30 minuts la jornada ordinària de treball i 7 hores la jornada d'estiu.
En l'horari de dedicació especial cada dia festiu reduirà la jornada en 8 hores i en 7 hores i 30 minuts en jornada d'estiu.
En el cas de gaudir de reducció de jornada les hores esmentades es reduiran proporcionalment.
13.2 Els secretaris i les secretàries generals dels departaments, amb subjecció estricta a les necessitats i al bon funcionament dels serveis públics, adoptaran les mesures adients per compensar la jornada setmanal quan hi hagi dies festius, a efectes d'homogeneïtzar les jornades setmanals màximes a realitzar en les diferents modalitats horàries.
13.3 A aquests efectes, les diferències de càlcul que hi puguin haver entre modalitats horàries s'han d'imputar, en primer lloc, a les parts flexibles de l'horari i, per al supòsit que encara existeixi alguna diferència, s'ha de deduir o recuperar de l'horari de permanència obligatòria d'acord amb les necessitats dels serveis.
Vacances i permís per assumptes personals
Les vacances anuals retribuïdes són d'un mes de durada per cada any complet de servei, o la part proporcional que correspongui quan el temps realment treballat és inferior a l'any.
15.1 Les vacances es gaudiran, amb caràcter general i sempre que les necessitats dels serveis ho permetin, en el període comprès entre l'1 de juliol i el 15 de setembre, ambdós inclosos.
No obstant això, les vacances, a sol·licitud dels funcionaris interessats, es poden gaudir en altres períodes, d'acord amb les necessitats dels serveis i amb autorització prèvia dels secretaris i de les secretàries generals dels corresponents departaments.
15.2 No obstant el que s'ha esmentat anteriorment, els respectius secretaris i les respectives secretàries generals poden disposar la realització de les vacances en altres períodes per tal de garantir el manteniment del nivell de prestació de serveis indispensables o l'increment de les tasques que es pugui produir en el període esmentat.
15.3 Les vacances es poden realitzar en un sol període o en dos, a opció dels interessats d'acord amb les necessitats dels serveis.
16.1 Si les vacances es realitzen en un sol període i la data d'inici és el dia 1, la seva durada és la del mes de què es tracti, i es garanteix, si escau, el gaudiment de 30 dies naturals consecutius.
En el cas que no s'iniciïn el dia 1, les vacances es computen de data a data, de tal manera que la reincorporació tindrà lloc el mateix dia del mes següent a aquell en el qual s'han iniciat.
Si en el mes de reincorporació no hi ha data equivalent a la d'inici de les vacances, el personal es reincorporarà el primer dia hàbil del mes següent una vegada complerts com a mínim 30 dies naturals consecutius.
16.2 Si les vacances es realitzen en dos períodes, la seva durada és de 15 dies naturals cadascun d'ells.
En els serveis que, per la naturalesa i peculiaritats de les seves funcions, requereixin un règim diferent de torns, els corresponents secretaris i les corresponents secretàries generals establiran les excepcions oportunes i els torns que siguin adequats a aquests efectes.
18.1 El personal inclòs dins l'àmbit d'aplicació d'aquest Decret podrà disposar de nou dies de permís per assumptes personals per cada any complet de servei, o la part proporcional que correspongui quan el temps realment treballat és inferior a l'any o en els casos de reducció de jornada.
18.2 La concessió d'aquest permís, que no requereix justificació i es subjecta a un control rigorós del seu gaudiment per part dels departaments, se subordina a les necessitats dels serveis i, en tot cas, ha de garantir-se que la unitat orgànica on es prestin els serveis pugui assumir, sense danys a terceres persones o a la mateixa organització, les tasques del funcionari que sol·liciti aquest permís.
18.3 D'acord amb el que disposa l'apartat anterior, el personal pot acumular aquest permís a les vacances i fraccionar-ne el gaudiment en matins, tardes o hores, sense que puguin superar-se les 67 hores i 30 minuts en jornada ordinària o, en el seu cas, la part proporcional corresponent per aquest concepte.
19.1 El personal inclòs dins l'àmbit d'aplicació d'aquest Decret pot sol·licitar, per interès particular, la reducció de la jornada en un terç o la meitat, amb reducció proporcional de les seves retribucions.
A la sol·licitud esmentada es concretarà la manera en què es desitja aplicar la jornada reduïda sobre el règim horari propi.
19.2 La concessió de la reducció de jornada per interès particular resta subordinada a les necessitats dels serveis i queda subjecta al règim d'incompatibilitats del personal al servei de l'Administració de la Generalitat.
19.3 No es pot concedir aquesta reducció de jornada al personal que ocupa llocs de treball de nivell de complement de destinació igual o superior a 24.4, ni al personal que presta serveis en règim de jornada de dedicació especial.
Així mateix, no es pot sol·licitar la realització de la jornada ordinària fins que transcorri un any des de l'inici d'aquesta reducció de la jornada i el personal que hagi gaudit de la reducció esmentada ha de romandre un any com a mínim en règim de jornada ordinària.
20.1 Els i les caps de les diferents unitats i els i les caps de les unitats de personal, en coordinació amb les inspeccions de serveis ordinàries de cada departament, organisme o entitat, són responsables directes del control del compliment de la jornada i l'horari dels funcionaris i de les funcionàries que en depenen, sens perjudici de la supervisió superior dels secretaris i de les secretàries generals, directors i directores generals, delegats i delegades territorials o assimilats i assimilades.
20.2 A les unitats orgàniques ubicades en altres edificis i segregades físicament de les corresponents secretaries generals, direccions generals, delegacions o similars i en el cas del personal que presti serveis en centres no burocràtics (educatius, culturals, assistencials i altres), la responsabilitat directa del control de la jornada i l'horari recau en el o la cap del centre, sens perjudici de les competències que corresponen als càrrecs esmentats al paràgraf anterior.
Correspon als i a les caps directes el control del compliment de la jornada i l'horari del personal que ocasionalment o habitualment realitza tasques fora del seu centre de treball.
21.1 El control del compliment de la jornada i l'horari es realitza mitjançant rellotges de control horari o altres mitjans informàtics o telemàtics que es considerin adequats.
21.2 A les unitats orgàniques on no sigui possible o el nombre de funcionaris no justifiqui la utilització de noves tecnologies, es podran emprar comunicats de firma o altres mitjans similars.
Sens perjudici que els secretaris i les secretàries generals dels departaments estableixin altres procediments, els comunicats de firma es retiraran en el mateix moment en què es compleixi l'hora d'entrada i es posaran a disposició del personal cinc minuts abans de l'hora de sortida, sense que això admeti cap tipus de flexibilitat.
Els funcionaris i les funcionàries que s'incorporin amb retard signaran els comunicats davant la persona que sigui designada a l'efecte, la qual farà constar aquesta circumstància.
Als comunicats de firma s'hi faran constar les absències i si han estat justificades o no.
21.3 Respecte del personal que ocasionalment o habitualment realitza tasques fora del seu centre de treball, es poden utilitzar diaris d'operacions o activitats, en els quals es faran constar les hores setmanals invertides i les activitats desenvolupades.
21.4 Mensualment, els responsables directes del control del compliment de la jornada i l'horari elevaran un informe al secretari o a la secretària general del departament sobre l'esmentat compliment, les absències registrades i el motiu, les autoritzacions concedides pels caps i per les caps competents i qualsevol altra incidència que en aquesta matèria s'hagi suscitat.
Per a una coordinació adequada, els informes romandran a disposició de la Inspecció General de Serveis de Personal.
22.1 Sens perjudici de la pausa establerta a l'article 5, les absències durant la jornada només es poden produir per necessitats dels serveis sempre que hagin estat prèviament autoritzades o per raons d'urgència inexcusable, cosa que requereix justificació prèvia davant el cap o la cap de la unitat orgànica corresponent.
22.2 Les absències, faltes de puntualitat i de permanència motivades per malaltia o incapacitat es justificaran als respectius superiors, els quals ho notificaran a la unitat de personal corresponent i podran ésser objecte de comprovació per l'Administració.
22.3 La presentació dels comunicats de baixa per malaltia o accident expedits pel facultatiu competent és obligatòria des del moment en què es produeix el fet causant i, en tot cas, en el termini de tres dies des de la seva expedició.
L'obligatorietat de presentació dels comunicats de baixa, els corresponents models i els comunicats de confirmació s'ajustaran al sistema de previsió social al qual està acollit el funcionari o la funcionària.
En tot cas, les absències degudes al permís per maternitat o paternitat, adopció o acolliment no requereixen la presentació del comunicat de continuació de la baixa.
Disposicions addicionals.1 El personal que en el moment d'entrada en vigor d'aquest Decret realitza qualsevol de les modalitats horàries generals de la jornada ordinària de treball queda subjecte inicialment a l'horari partit establert a l'article 6 d'aquest Decret.
La Secretaria d'Administració i Funció Pública instrumentarà el procediment adient per tal que el personal pugui exercir l'opció de l'horari continuat, d'acord amb les necessitats del servei..2 La Secretaria d'Administració i Funció Pública dictarà les instruccions que siguin necessàries sobre els horaris que ha de realitzar el personal de nou ingrés, el que reingressi al servei actiu o participi en els processos de provisió, així com el personal interí que accedeixi a un lloc de treball vacant o faci substitucions..3 Amb la informació que facilitin els departaments o l'obtinguda per altres procediments, la Secretaria d'Administració i Funció Pública analitzarà i farà el seguiment de la correcta prestació dels serveis als ciutadans, d'acord amb les modalitats horàries que realitza el personal i l'evolució i el funcionament de les diferents unitats administratives i, a aquests efectes, elaborarà, si escau, els criteris o les instruccions que siguin necessàries..4 A les dependències físiques en què concorrin diversos registres propis, generals o auxiliars, o respecte dels registres en què el volum d'activitat generada en faci innecessari el manteniment, s'adoptaran mesures de coordinació per tal de facilitar el compliment dels horaris especials del personal adscrit i, si escau, s'autoritzarà l'acumulació d'oficines d'acord amb el procediment previst a aquest efecte..5 La jornada de treball del personal subaltern i auxiliar dels centres públics d'ensenyament és la que estableix l'article 3 d'aquest Decret.
L'horari d'aquest personal s'ha d'ajustar igualment al que preveu aquest Decret, sens perjudici de les adaptacions que, per necessitats dels centres i d'acord amb la seva activitat, calgui fer per tal de garantir-ne el funcionament adequat.
En la determinació dels horaris que seran autoritzats per la delegació corresponent s'hi han de tenir en compte els objectius de millora i ampliació de l'horari d'atenció al públic, així com l'optimització de la disponibilitat del temps del personal.
Disposicions transitòries.1 Mentre no s'assoleixi un nou acord de condicions de treball entre l'Administració de la Generalitat i les organitzacions sindicals per al personal funcionari d'administració i tècnic inclòs en l'àmbit d'aplicació d'aquest Decret i, en tot cas, com a màxim fins al 31 de desembre de 2004, el personal funcionari esmentat gaudirà de les compensacions adients a les tardes festives reconegudes en la normativa anterior.
A aquests efectes són tardes festives les anteriors a les festivitats de Divendres Sant, Nadal, Cap d'Any, Reis, la festa major local i la tarda de Sant Jordi.
També tindran el caràcter de tardes festives les cinc que han estat pactades en el si de la Mesa sectorial de personal d'administració i tècnic.
Per al còmput setmanal de la jornada ordinària, les tardes festives equivalen a 2 hores i 30 minuts per als horaris generals (partit i continuat), i a 2 hores per als horaris d'estiu, sens perjudici de les equivalències proporcionals en els supòsits de reducció de jornada..2 Correspon als secretaris i a les secretàries generals dels departaments, amb subjecció estricta a les necessitats i al bon funcionament dels serveis públics, adoptar les mesures necessàries per a la determinació de les compensacions horàries que hagin d'acordar-se.
Els criteris de compensació seran els que s'estableixen a l'article 13.
Resten derogats el Decret 389/2000, de 5 de desembre, de jornada i horaris de treball del personal funcionari al servei de l'Administració de la Generalitat, i el Decret 223/2001, d'1 d'agost, pel qual es complementa i modifica l'anterior, així com qualsevol altra disposició d'igual o menor rang que contradigui el que disposa aquest Decret.